અમદાવાદઃ આગામી તા. ૨૫ ઓગસ્ટના રોજ રિવરફ્રન્ટ ખાતે યોજાનારી મહારેલી માટે પાટીદારો મક્કમ બનતાં આખરે ગુજરાત સરકારે ઘુંટણ ટેકવી દીધા છે. આનંદીબહેન પટેલની સરકારે રિવરફ્રન્ટ અને જીએમડીસી બંને જગ્યાએ રેલીને મંજૂરી આપી દીધી છે. નોંધનીય છે કે, આજે સવાર સુધીમાં પાટીદારોની મહારેલી રિવરફ્રન્ટ કે જીએમડીસી ગ્રાઉન્ડ ખાતે યોજાશે તે અંગે ભારે અનિશ્ચિતતા પ્રવર્તતી હતી. ત્યાર બાદ જીએમડીસી ગ્રાઉન્ડ અંગેની સત્તાવાર મંજૂરી તંત્ર તરફથી આપી દેવાઇ છે.